Вече пред прославу његовог рођенадана, 24. маја, Тито је остао да преноћи у Дрвару, тако да га је почетак немачког десанта затекао у пећини. Од пола 7 до 7 часова ујутро 25. маја 1944. године Дрвар је жестоко бомбардовало пет непријатељских ескадрила, а за њима транспортне летелице које су избациле први талас од 314 немачких падобранаца. У следећем таласу слетеле су теретне једрилице, тако да је у оба таласа спуштено укупно 730 једриличара.